Қызылордада бес айда есірткіге қатысты 96 құқық бұзушылық анықталды
DATE: 00:31, 09 Шілде 2024 | GMT +5
TITLE: Қызылордада бес айда есірткіге қатысты 96 құқық бұзушылық анықталды
URL: https://kaz.inform.kz/news/kizilordada-bes-ayda-esrtkge-katisti-96-kukik-buzushilik-aniktaldi-38ccff/
META: DATE: 00:31, 09 Шілде 2024 | GMT +5
TOTAL WORDS: 118
AUTHOR(S):
TEXT: Бұл оқиғалардың 12-сі есірткі өткізу, 1-уі есірткі жарнамалау, 1-уі есірткіні аса ірі мөлшерде сақтау болса, 13-і есірткі өсіруге қатысты екені анықталды. «Заңсыз айналымнан жалпы салмағы 22 келіден астам есірткі заты алынса, оның ішінде 267, 1 граммы - синтетикалық есірткі заттары. Биылғы жылдың сәуір айында үй ауласындағы жылыжайда сора өсімдігін өсіріп, марихуана өндірген қала тұрғынынан фитозертхана анықталды. Одан 214 түп сора өсімдігі мен 5 келіден астам марихуана және гашиш есірткі заттары заттай дәлел ретінде алынған», - деп мәлім етті Қызылорда облыстық Полиция департаментінен. Сондай-ақ мамыр айында Қызылордадан Астанаға марихуана есірткі затын аса ірі мөлшерде тасымалдаудың 1 дерегі анықталды. Ішкі бақылаудағы жеткізілім әдісі бойынша қылмыскер Астана қаласында қолға түскен. Еске салсақ, бұдан бұрын Қызылордада есірткі сатпақ болған бұрынғы мұғалім ұсталды
